En forholdsvis liten (ca. 12 millimeter), avlang, blank, mørk hjortebille, kan ha litt bronseaktig metallglans. Kroppen er litt flattrykt, og er fint og nokså tett punktert. Hodet er firkantet, bredere enn langt. Kjevene er ikke like store som hos mange andre hjortebiller men fortsatt påfallende, hos hannene en del kortere enn resten av hodet. Pronotum er rundet, dekkvingene jevnbrede. Beina er røde med svarte "knær", på forbeina er leggene og føttene også svarte.